સૂત્રોમાંથી મળતી વિગતો અનુસાર મામલતદાર કચેરીમાં જમીનને લગતા કામ લઇને આવતા અરજદારો સાથે યોગ્ય વર્તન કરવામાં આવતુ ન હોવાની અને કેટલાક અરજદારોને મામલતદાર કચેરી સામે આવેલી ઓમ લીગલ કન્સલ્ટન નામની ઓફિસમાં મોકલવામાં આવતા હતાં. ત્યાં કેટલાક દલાલો દ્વારા અરજદારોના કામ કરી આપવાનું કૌભાંડ ચાલતુ હોવાની ફરિયાદો ઉઠી હતી. તેના પગલે ધારાસભ્ય દ્વારા ઉચ્ચ કક્ષાએ રજૂઆત કરવામાં આવી હતી. તેના પગલે કલોલ પ્રાંત અધિકારી દ્વારા તપાસના આદેશ કરવામાં આવ્યા હતાં. પ્રાંત અધિકારી દ્વારા ઓમ લીગલ કન્સલ્ટનની ઓફિસમાં દરોડો પાડી તપાસ હાથ ધરવામાં આવી હતી.